মো: আলী আকবর টিপু ঃ নগর আওয়ামীলীগের যুব ও ক্রীড়া বিষয়ক সম্পাদক মো: আলী আকবর টিপু পর পর দু’টি নির্বাচনে দলীয় মনোনয়ন নিয়ে প্রার্থী হন। বিজয়ী হন বিপুল ভোটে। এমনকি বিএনপির দু’প্রার্থী মিলে যে ভোট পান তার চেয়েও প্রায় দু’হাজার ভোট বেশি পান গত নির্বাচনে। এবারও তিনি দলীয় মনোনয়ন নিয়ে নির্বাচনের প্রস্তুতি নিয়েছেন। তার আমলেই এ ওয়ার্ডে হয়েছে আধুনিক কাউন্সিলর ভবন কাম কমিউনিটি সেন্টার। নাম দেয়া হয়েছে নাগরিক ভবন। এছাড়া লায়ন্স স্কুল এন্ড কলেজে ৫তলা ভবন করে নাম দেয়া হয়েছে বঙ্গবন্ধু একাডেমিক ভবন। শহীদ সোহরাওয়ার্দী কলেজে ৫ তলা ভবন করে নাম দেয়া হয়েছে শামসুর রহমান মানি ভবন। লায়ন্স স্কুলের মাঠ সংস্কার করে সেখানে ঈদের জামাত হচ্ছে। প্রতি লাইলাতুল বরাতের রাতে বিশেষ দোয়া মাহফিল করা হয় কাউন্সিলরের উদ্যোগে। কেসিসিতে কাউন্সিলর গোল্ডকাপ টুর্ণামেন্ট তিনিই প্রবর্তন করেছেন। ১০ বছর আগে যখন তিনি দায়িত্ব নেন তখন ওয়ার্ডের কোন রাস্তাই চলাচলের উপযোগী ছিলনা উল্লেখ করে তিনি জানান, ওই সময় রিক্সাচালকরা পর্যন্ত এ ওয়ার্ডে আসতে রাজী হত না। কিন্তু এখন সব রাস্তাই ভাল। ইসলাম কমিশনারের মোড় হতে আলামিন মসজিদ পর্যন্ত একটি রাস্তা ছাড়া ওয়ার্ডের অন্য কোন রাস্তাই খারাপ নেই বলেও উল্লেখ করেন তিনি। এছাড়া ২১টি ছোট গলির সংস্কারের জন্য টেন্ডার হয়েছে। এডিবি’র অর্থে এ রাস্তাগুলো হবে। স্বাস্থ্যসেবার আমুল পরিবর্তন হয়েছে উল্লেখ করে তিনি বলেন, এ ওয়ার্ডে শিশু ও মাতৃমৃত্যুর হার নেই। শিক্ষাক্ষেত্রেও উল্লেখযোগ্য পরিবর্তন হয়েছে। তবে সারাদেশের ন্যায় এ ওয়ার্ডেও পানি সংকট রয়েছে। এজন্য সোলায়মান নগর পার্কের কাছে, বানরগাতি কৃষ্ণ’র মোড়, আরামবাগ খ্রীষ্টান কলোনী এলাকায় সাব মার্সিবল পাম্প বসানো হয়েছে। সিদ্দিকীয়া মাদরাসা ও সোহরাওয়ার্দী কলেজে পাম্প বসানোর কাজ চলছে। বানরগাতি ও সোলায়মান নগরে মিনি প্রোডাকশন টিউবওয়েল বসানো হয়েছে। বয়স্ক ভাতা, মাতৃত্বকালীণ ভাতা, প্রতিবন্ধী ভাতায় কোন প্রকার পক্ষপাতিত্ব করা হয়না। শুধুমাত্র মশাকেই এই মুহূর্তে প্রধান সমস্যা হিসেবে চিহ্নিত করে এর কারনও নির্ধারণ করা হয়েছে। কিন্তু কোন মেয়রই এর সমাধান দিতে পারেননি। এজন্য প্রয়োজন বাড়ি বাড়ি থেকে গৃহস্থলী বর্জ্য সংগ্রহ। ওয়ার্ডের পরিচিতি গেট ও সিসি ক্যামেরা স্থাপন, প্রধানমন্ত্রীর জেলাভিত্তিক মডেল মসজিদ নির্মাণসহ আরও বেশকিছু ভবিষ্যৎ পরিকল্পনা রয়েছে তার। তিনি দল-মত, ধর্ম-বর্ণ নির্বিশেষে সকলের দোয়া ও আশির্বাদ নিয়ে আবারো বিজয়ের ব্যাপারেও পূর্ণ আশাবাদী।